साहित्यकार दे दिलै च पैदा होंदी ऐ ओ इक आम पढ़े-लिखे दे दिलै च बी होई सकदी ऐ। फर्क सिर्फ इत्रा ऐ जे साहित्यकार अपनी प्रतिक्रिया अच्छे मनभाने ढंगै कत्रै बुहासरी सकदा ऐ। ओदे कोल अपनी खिंझ कड्ढने आस्तै इक मान जोग ते सशक्त माध्यम होंदा ऐ जेह‌्का के आम पढ़े-लिखे दे विद्वान कश नेईं होंदा। प्राचीन साहित्य च समाज गी इक लड़ी च परोने ते नमियां-नमियां दिशां देने सरबंधी बड़ा किश लिखेआ गेदा ऐ। उनें, लोकें गी जुल्म-जबर ते कुरीतें बरुद्ध लड़ने आस्तै पलेरेआ-पसेरेआ ते नमें समाज दा नर्माण कीता। अजादी दी जंग च जेह‌्का करदार साहित्यकारें नभाए दा ऐ ओ शायद कुसै बी नेईं नभाया। गुलामी दियां जंजीरां त्रोड़ी सूट्टने आस्तै साहित्यकारें आम लोकें गी त्यार कीता ते उनें बलिदान देइयै अजादी हासल कीती। बड़े अफसोस दी गल्ल ऐ जे अज्ज समाज च फैली दी इत्री बुराइयें खलाफ बोलने आस्तै कोई साहित्यकार कलम नेईं चुक्का करदा। जेकर कोई इक अद‌्ध रचना लखोंदी बी है तां ओ अग्गी दे अंबर छूंह‌्दे लोरें पर पानियै दे किश तोंपें आंगर सेही होंदी ऐ। इस बेल्लै इक बड़े जन अंदोलन दी जरूरत ऐ। साढ़े साहित्यकार इस बारै चुप्प की न-ए सुआल मनै च अक्सर उठदा रौंह‌‌्दा ऐ। तलवारें शा बदध काट करने आलियां साहित्यकारें दियां कलमां मुत्थर होई गेदियां न? उंदे च स्याही सुक्की गेदी ऐ जां साढ़े साहित्यकार इत्रे संवेदनशील नेईं रेह‌्दे ते ओ समें दी परिस्थितियें दी धूरै च गुआची गे ने?